**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL SUTIKIMO PERIMTI VALSTYBĖS TURTĄ ir jo perdavimo valdyti, naudoti ir disponuoti patikėjimo teise**

2021 m. birželio 4 d. Nr. T1-168

Klaipėda

Vadovaudamasi Lietuvos Respublikos vietos savivaldos įstatymo 6 straipsnio 38 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 2 punktu, 12 straipsnio 2 dalimi, 20 straipsnio 1 dalies 5 punktu ir atsižvelgdama į Lietuvos transporto saugos administracijos 2020 m. gruodžio 14 d. raštą Nr. 15B-10950 „Dėl nekilnojamojo ir ilgalaikio materialiojo turto perdavimo“,Klaipėdos miesto savivaldybės taryba nusprendžia:

1. Sutikti perimti Klaipėdos miesto savivaldybės nuosavybėn savarankiškosioms funkcijoms įgyvendinti valstybei nuosavybės teise priklausantį ir šiuo metu Lietuvos transporto saugos administracijos patikėjimo teise valdomą nekilnojamąjį ir ilgalaikį materialųjį turtą, esantį Burių g. 9, Klaipėdoje (priedas).

2. Perduoti sprendimo 1 punkte nurodytą turtą, jį perėmus Savivaldybės nuosavybėn, Klaipėdos miesto savivaldybės administracijai valdyti, naudoti ir disponuoti patikėjimo teise.

3. Įgalioti Klaipėdos miesto savivaldybės administracijos direktorių Savivaldybės vardu pasirašyti sprendimo 1 punkte nurodyto turto perdavimo ir priėmimo aktą.

4. Skelbti šį sprendimą Klaipėdos miesto savivaldybės interneto svetainėje.

|  |  |  |
| --- | --- | --- |
| Savivaldybės meras |  |  |

|  |  |
| --- | --- |
| Teikėjas – Savivaldybės administracijos direktorius | Gintaras Neniškis |

Parengė

Turto valdymo skyriaus vedėjas

Edvardas Simokaitis, tel. 39 60 36

2021-05-26